CELEX: 32016D0398
Language: hu
Date: 2016-03-16 00:00:00
Title: A Bizottság (EU) 2016/398 végrehajtási határozata (2016. március 16.) az UV-fénnyel kezelt kenyér 258/97/EK európai parlamenti és tanácsi rendelet szerinti új élelmiszerként való forgalomba hozatalának engedélyezéséről (az értesítés a C(2016) 1527. számú dokumentummal történt)

18.3.2016   
            
            
               HU
            
            
               Az Európai Unió Hivatalos Lapja
            
            
               L 73/107
            
         A BIZOTTSÁG (EU) 2016/398 VÉGREHAJTÁSI HATÁROZATA
   (2016. március 16.)
   az UV-fénnyel kezelt kenyér 258/97/EK európai parlamenti és tanácsi rendelet szerinti új élelmiszerként való forgalomba hozatalának engedélyezéséről
   
      
         (az értesítés a C(2016) 1527. számú dokumentummal történt)
      
   
   (Csak a svéd nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2014. február 12-én az UV-kezeléshez szükséges berendezéseket gyártó Viasolde AB vállalat az illetékes finn hatóságoktól kérelmezte, hogy engedélyezzék az 258/97/EK rendelet 1. cikke (2) bekezdésének f) pontja szerinti, UV-fénnyel kezelt kenyér új élelmiszerként történő forgalomba hozatalát. Az UV-fénnyel történő kezelés célja, hogy növelje a kenyér D-vitamin tartalmát, mely következtében a kenyér tápértéke jelentősen különbözni fog a hagyományos módszerrel készített kenyérétől.
            
         
               (2)
            
            
               Finnország illetékes élelmiszer-értékelő testülete 2014. március 14-én kiadta elsődleges értékelési jelentését. Jelentésében arra a következtetésre jutott, hogy az UV-fénnyel kezelt kenyér megfelel a 258/97/EK rendelet 3. cikkének (1) bekezdésében az új élelmiszerekre vonatkozóan megállapított feltételeknek.
            
         
               (3)
            
            
               2014. március 19-én a Bizottság továbbította az elsődleges értékelési jelentést a többi tagállam számára.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt indokolt kifogások merültek fel.
            
         
               (5)
            
            
               2014. november 13-án a Bizottság konzultált az Európai Élelmiszerbiztonsági Hatósággal (EFSA) és felkérte azt, hogy végezze el az UV-fénnyel kezelt kenyér, mint a 258/97/EK rendelet szerinti új élelmiszer újbóli értékelését.
            
         
               (6)
            
            
               2015. június 11-én az EFSA az UV-kezelt kenyér mint a 258/97/EK rendelet szerinti új élelmiszer biztonságosságáról szóló tudományos szakvéleményében (Scientific Opinion on the safety of UV-treated bread as a novel food) (2) arra a következtetésre jutott, hogy az UV-fénykezelés útján megnövekedett D2-vitamin-tartalmú kenyér az ajánlott felhasználási feltételek mellett biztonságos.
            
         
               (7)
            
            
               A szakvélemény így megfelelő alapot nyújt annak megállapítására, hogy az UV-fénnyel kezelt kenyér, mint új élelmiszer megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (8)
            
            
               Az 1925/2006/EK európai parlamenti és tanácsi rendelet (3) meghatározza a vitaminok, ásványi anyagok és bizonyos egyéb anyagok élelmiszerekhez történő hozzáadására vonatkozó követelményeket. Az UV-fénnyel kezelt kenyér felhasználását az említett szabályozásban meghatározott előírások sérelme nélkül kell engedélyezni.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az I. mellékletben foglalt specifikáció szerinti, UV-fénnyel kezelt kenyeret, mint új élelmiszert 100 grammonkénti 3 μg D2-vitamin tartalomig forgalomba lehet hozni az 1925/2006/EK rendeletben foglalt vonatkozó előírások sérelme nélkül.
   2. cikk
   Az élelmiszerek címkéjén szereplő szöveg a következővel egészül ki: „UV-kezeléssel előállított D-vitamint tartalmaz”.
   3. cikk
   Ennek a határozatnak a Viasolde AB (Dalstigen 4, 262 63, Ängelholm, Svédország) a címzettje.
   
      Kelt Brüsszelben, 2016. március 16-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal 2015; 13(7):4148.
   
      (3)  Az Európai Parlament és a Tanács 2006. december 20-i 1925/2006/EK rendelete a vitaminok, ásványi anyagok és bizonyos egyéb anyagok élelmiszerekhez történő hozzáadásáról (HL L 404., 2006.12.30., 26. o.).
   
      MELLÉKLET
      
         AZ UV-FÉNNYEL KEZELT KENYÉR SPECIFIKÁCIÓJA
      
      
         Meghatározás:
      
      Az UV-fénnyel kezelt kenyér élesztővel kelesztett kenyér vagy zsemle (feltét nélkül), amelyet sütés után ultraibolya sugárzással kezelnek annak érdekében, hogy az ergoszterol D2-vitaminná (ergokalciferollá) alakuljon át benne.
      UV-sugárzás: 240–315 nm hullámhosszú ultraibolya fénnyel történő sugárzás maximum 5 mp-en keresztül, 10–50 mJ/cm2 energiabevitellel.
      
         D2-vitamin:
      
      
                  Kémiai név
               
               
                  (5Z,7E,22E)-3S-9,10-szekoergoszta-5,7,10(19),22-tetraén-3-ol
               
            
                  Szinonima
               
               
                  Ergokalciferol
               
            
                  CAS-szám
               
               
                  50 -14 -6
               
            
                  Molekulatömeg
               
               
                  396,65 g/mol
               
            
         Tartalom:
      
      
                  D2-vitamin (ergokalciferol) a végtermékben
               
               
                  0,75-3 μg/100 g (1)
                  
               
            
                  Élesztő a tésztában
               
               
                  1-5 g/100 g (2)
                  
               
            
         (1)  EN 12821, 2009, európai szabvány.
      
         (2)  Kalkulált receptmennyiség.